Undgå glansbillederne på de sociale medier og lyt til dig selv
Under graviditeten vil du opleve, at mange har gode råd, som de gerne vil dele med dig. Særligt på de sociale medier kan du opleve mange delinger af gode erfaringer, men også glansbilleder af familielivet. Glansbilleder, som er lykkelige øjebliksbilleder, men som ikke viser det fulde billede af en situation.
Vær opmærksom på, at rådene kan stikke i alle mulige retninger, som ikke nødvendigvis vil gavne dig, din partner og jeres barn.
Prøv at lukke ned for det hele for en tid. Lyt i stedet til dig selv og mærk efter, hvad der føles rigtigt for dig og dit barn.